text: Horsens kommune: Nej til robotstøvsugere
  10 januar 2012 kl. 10.32
  Ældre i Horsens slipper for at skifte hjemmehjælperen ud med en robotstøvsuger.
  I Horsens har der været forsøg med robotstøvsugere i to år.
  Forsøget er endt med, at robotstøvsugerne er skrottet.
  Kommunens beregninger viser nemlig, at det ikke kan betale sig at lade robotstøvsugere tage sig af rengøringen hos plejehjemsbeboere - og at den ikke gør rent godt nok.
  - En robotstøvsuger gør fint rent, men den kommer jo altså ikke ud i hjørnerne, siger Charlotte Juhl Andersen (S), formand for udvalget for sundheds- og socialservice, til DR Østjylland.
  